**Zalaszentgrót Város** **Önkormányzata Képviselő-testületének**

**19/2015. (X. 30.) önkormányzati rendelete**

 **a temetőkről és temetkezésről szóló**

**26/2014. (XI. 28.) önkormányzati rendelet módosításáról**

Zalaszentgrót Város Önkormányzatának Képviselő-testülete az Alaptörvény 32. cikk (1) bekezdésének a) pontjában, valamint a temetőkről és temetkezésről szóló 1999. évi XLIII. törvény 41. § (3) bekezdésében foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában, valamint a temetőkről és temetkezésről szóló 1999. évi XLIII. törvény 6. § (4) bekezdésében meghatározott feladatkörében eljárva, figyelemmel a temetőkről és temetkezésről szóló 1999. évi XLIII. törvény végrehajtásáról szóló 145/1999. (X. 1.) Korm. rendelet rendelkezéseire, a temetőkről és temetkezésről szóló 26/2014. (XI. 28.)önkormányzati rendelet módosításáról a következőket rendeli el:

1. **§.**
2. A temetőkről és a temetkezésről szóló 26/2014. (XI. 28.)önkormányzati rendelet (a továbbiakban: Rendelet) 4. § (1) bekezdésében *„a fenntartónak”* szövegrész helyébe *„az üzemeltetőnek”* szövegrész lép.
3. A Rendelet 4. § (2) bekezdésében *„a fenntartót”* szövegrész helyébe *„az üzemeltetőt”* szövegrész lép.
4. **§.**

A Rendelet 11. §-a az alábbi (5)-(7) bekezdéssel egészül ki:

*11. §*

*„(5) A temetőkbe való be- és kijárás a kapukon keresztül történhet, a temetők átjárás céljára nem szolgálhatnak.*

*(6) A mozgáskorlátozott személy- illetőleg gépjárműforgalom céljára rendelkezésre álló kaput kizárólag az igazolvánnyal rendelkező mozgáskorlátozottak, továbbá tagsági igazolvánnyal rendelkező vakok és gyengén látók vehetik igénybe méltánylást érdemlő állapotuk igazolható fennállása esetén.*

*(7) A mozgáskorlátozott személy- illetőleg gépjárműforgalom céljára rendelkezésre álló kapu használatára vonatkozóan az üzemeltető a kapun tájékoztatást helyez el.”*

1. **§.**

A Rendelet 14. § (1) bekezdése helyébe az alábbi rendelkezés lép:

*14. §*

 *(1) A temetőkben történő munkavégzést – a hozzátartozó részéről történő sírgondozás, a temetési hely növénnyel való beültetése és díszítése kivételével – az üzemeltetőnek a munkavégzés megkezdését megelőzően 5 nappal korábban – rendkívüli eseteket és a temetést kivéve – írásban be kell jelenteni, megjelölve a munkálatok végzésének időpontját és várható időtartamát. A munkák megkezdéséhez szükséges az üzemeltető előzetes írásos hozzájárulása, továbbá a temetőben – a temetkezési szolgáltatók kivételével – vállalkozásszerűen munkát végzőknek az üzemeltető részére a rendelet 1. mellékletében meghatározott temető-fenntartási hozzájárulás megfizetése.”*

1. **§.**

A Rendelet 15. § (3) bekezdése helyébe az alábbi rendelkezés lép:

*15. §*

*„(3) A temetőkben temetkezési szolgáltató kizárólag az üzemeltetővel kötött írásos megállapodás aláírását, valamint a rendelet 1. mellékletében meghatározott létesítmény igénybevételi díj megfizetését követően végezhet temetkezési szolgáltatást. A temetkezési szolgáltató a tevékenység végzésére vonatkozó jogosultságának meglétét a szolgáltatás megkezdése előtt hitelt érdemlően igazolni köteles.”*

1. **§.**

A Rendelet 16. §-a az alábbi (4) bekezdéssel egészül ki:

*16. §*

*„(4) A mesterséges vagy spontán abortusz folytán távozó magzat, csonkolt testrész, emberi szerv, szervmaradvány eltemetése céljára a Türjei úti köztemetőben kialakított és a rendelet 1. függelékében kijelölt sírhelytábla területén lévő temetési helyek szolgálnak.”*

1. **§.**

A Rendelet 17. § (2) bekezdése helyébe az alábbi rendelkezés lép:

*17. §*

*„(2) A sírhelyek egymástól való oldaltávolsága 0,6 m, az egyes sorok egymástól való távolsága 0,8 m.”*

1. **§.**
2. A Rendelet 19. § (1) bekezdésének helyébe az alábbi rendelkezés lép:

*19. §*

*„(1) A temetési hely felett rendelkezési jogot annak megváltásával lehet szerezni. A temetési hely feletti rendelkezési jog megszerzéséhez és gyakorlásához az eltemettető vagy az általa megbízott az üzemeltetővel szerződéskötésre köteles, aki a szerződés alapján megváltási díjat, a temetési hely felett rendelkezni jogosult személy újraváltási díjat köteles fizetni. A fizetendő díjtételeket a rendelet 2. melléklete tartalmazza.”*

1. A Rendelet 19. § (8) bekezdésében *„az 1. mellékletben”* szövegrész helyébe *„a 2. mellékletben”* szövegrész lép.

**Vegyes és záró rendelkezések**

1. **§.**
2. A Rendelet 1. sz. melléklete helyébe jelen rendelet 1. sz. melléklete lép.
3. A Rendelet 19. § (3) bekezdése hatályát veszti.
4. Jelen rendelet a kihirdetését követő napon lép hatályba, majd a hatálybalépést követő napon hatályát veszti.

 **Baracskai József**  **Dr. Simon Beáta**

 polgármester jegyző

A rendelet 2015. október 30. napján kihirdetésre került.

 **Dr. Simon Beáta**

 jegyző

***1. sz. melléklet***

***a temetőkről és temetkezésről szóló***

***26/2014. (XI. 28.) önkormányzati rendelet módosításáról szóló 19/2015. (X. 30.) önkormányzati rendelethez***

**Temető-fenntartási hozzájárulás és a temető létesítmények igénybevételi díja**

|  |  |
| --- | --- |
| **Megnevezés** | **Nettó díj (Ft)** |
| 1. **Temetkezési szolgáltató által fizetendő létesítmény igénybevételi díj temetésenként**

/a díj magába foglalja a temetőben levő közművek (víz, villany), út és ravatalozó, a ravatalozóhoz tartozó eszközök, valamint a hulladékszállítás és ártalmatlanítás költségét is/ | 15.000,-Ft |
| 1. **Temető-fenntartási hozzájárulás a temetőben levő közművek és terület használatért sírhelyenként**
* síremlék állítási díj
* síremlék javításának, elemei cseréjének díja
* síremlék bontási díj (1 éven belüli újjáépítés nélkül)
* síremléktisztítás, betűvésés
 |   10.000,-Ft 5.000,-Ft 3.000,-Ft 0,-Ft |
| 1. **Hűtőhasználati díj naponta**

(a nem közigazgatási területen eltemetett halottak hűtése esetén) |  2.500,-Ft |
| 1. **Temetőbe való behajtás díja**

/a rendeletben a temető területére elrendelt járműkorlátozás vagy –tilalom alóli kivételként engedélyezett esetekben/ |  0,-Ft |

A díjak az ÁFA-t nem tartalmazzák.

***1. sz. függelék***

***a temetőkről és temetkezésről szóló***

***26/2014. (XI. 28.) önkormányzati rendelet módosításáról szóló 19/2015. (X. 30.) önkormányzati rendelethez***

**A mesterséges vagy spontán abortusz folytán távozó magzat, csonkolt testrész, emberi szerv, szervmaradvány eltemetése céljára kijelölt sírhelytábla**

